Museo do Videoxogo

O Museo do Videoxogo (abreviado como MUVI, ás veces estilizado como MUVi) é un museo xestionado pola Fundación Museo do Videoxogo de Galicia. Está dedicado a preservar e reivindicar o videoxogo como elemento cultural, poñendo especial atención ao videoxogo galego. Sitúase no concello de Cangas.

 Historia 
O Museo do Videoxogo abriu por primeira vez en febreiro de 2019, e trasladouse a un espazo máis amplo en setembro de 2022. Neste novo espazo, ten capacidade para máis de 100 visitantes e diferentes estancias para expoñer as pezas do museo.

 Espazos do museo 
No museo existen varios espazos, aos que se pode acceder en función da modalidade da visita. Nas visitas de balde pódense ver a exposición principal e a Sala do Videoxogo Galego, onde se conservan e expoñen os videoxogos producidos en Galicia. Nas visitas pagas, pódense visitar ademais a Habitación da Memoria (unha recreación dun dormitorio adolescente dos anos 80), a Zona de Experimentación e o seu Salón Arcade (que recrea un salón de máquinas recreativas).

 Notas 

Categoría:Museos da provincia de Pontevedra
Categoría:Cangas
Categoría:Videoxogos